CELEX: 62013CA0032
Language: et
Date: 2014-02-27 00:00:00
Title: Kohtuasi C-32/13: Euroopa Kohtu (kolmas koda) 27. veebruari 2014 . aasta otsus (Sozialgericht Nürnbergi eelotsusetaotlus – Saksamaa) – Petra Würker versus Familienkasse Nürnberg (Sotsiaalkindlustus — Määrus (EMÜ) nr 1408/71 — Peretoetused — Artiklid 77 ja 78 — Hüvitised pensionäride ülalpeetavatele lastele ja orbudele — Määrus (EÜ) nr 883/2004 — Perehüvitised — Artikkel 67 — Teises liikmesriigis elavad pereliikmed — Mõiste „pension”  — Isik, kes saab pärast oma lahutatud abikaasa surma Saksa õigusnormide alusel laste kasvatamisega seotud pensioni (Erziehungsrente))

14.4.2014   
            
            
               ET
            
            
               Euroopa Liidu Teataja
            
            
               C 112/13
            
         Euroopa Kohtu (kolmas koda) 27. veebruari 2014. aasta otsus (Sozialgericht Nürnbergi eelotsusetaotlus – Saksamaa) – Petra Würker versus Familienkasse Nürnberg
   (Kohtuasi C-32/13) (1)
   
   ((Sotsiaalkindlustus - Määrus (EMÜ) nr 1408/71 - Peretoetused - Artiklid 77 ja 78 - Hüvitised pensionäride ülalpeetavatele lastele ja orbudele - Määrus (EÜ) nr 883/2004 - Perehüvitised - Artikkel 67 - Teises liikmesriigis elavad pereliikmed - Mõiste „pension” - Isik, kes saab pärast oma lahutatud abikaasa surma Saksa õigusnormide alusel laste kasvatamisega seotud pensioni (Erziehungsrente)))
   2014/C 112/15
   Kohtumenetluse keel: saksa
   
      Eelotsusetaotluse esitanud kohus
   
   Sozialgericht Nürnberg
   
      Põhikohtuasja pooled
   
   
      Kaebaja: Petra Würker
   
      Vastustaja: Familienkasse Nürnberg
   
      Ese
   
   Eelotsusetaotlus – Sozialgericht Nürnberg – Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artiklite 77 ja 78 ning Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta (ELT L 166, lk 1), artikli 67 tõlgendamine – Pensionisaaja õigus saada peretoetusi – Mõiste „pension” – Pension, mida makstakse lastele hariduse andmiseks pärast lahutatud abikaasa surma (Erziehungsrente)
   
      Resolutsioon
   
   
               1.
            
            
               Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (nõukogu 2. detsembri 1996. aasta määrusega (EÜ) nr 118/97 muudetud ja ajakohastatud redaktsioonis, mida on muudetud Euroopa Parlamendi ja nõukogu 17. juuni 2008. aasta määrusega (EÜ) nr 592/2008) artikli 77 lõiget 1 tuleb tõlgendada nii, et sellist hüvitist nagu sotsiaalkindlustusseadustiku VI köite (Sozialgesetzbuch, Sechstes Buch) § 47 lõikes 1 ette nähtud kasvatuspension, mis on määratud lahutatud abikaasa surma korral selle abikaasa laste kasvatamiseks, ei saa samastada „vanadus-, invaliidsus- või tööõnnetus- või kutsehaiguspensioniga” selle määruse nimetatud sätte tähenduses.
            
         
               2.
            
            
               Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta artiklit 67 tuleb tõlgendada nii, et selline hüvitis nagu sotsiaalkindlustusseadustiku VI köite § 47 lõikes 1 ette nähtud kasvatuspension kuulub mõiste „pension” alla artikli 67 tähenduses.
            
         
      (1)  ELT C 147, 25.5.2013.